text: Drabssigtet mødte op med flænge i hovedet og blå mærker
  30 april 2017 kl. 11.28
  Grundlovsforhøret, hvor de fire drabssigtede fra Vejle bliver fremstillet, fortsætter søndag eftermiddag for lukkede døre. 
  KL. 12.15 blev fire sigtede fravoldssag i Vejle fremstillet i grundlovsforhør i Retten i Kolding. Og på den ene – en 21 årig mand – var der tydelige tegn på vold. Han havde en lang flænge ned over sin højre kind, blå mærker på underarmen og en indbundet tommelfinger.
  Efter en lille time blev det bestemt, at grundlovsforhøret skulle fortsætte for lukkede døre. 
  De anholdte er to mænd på 21 og 40 år samt to kvinder på 36 og 51 år. Det tyder på, at tre af de fire sigtede er i familie, da de bærer det samme unikke efternavn.
  
  
  